
52 DR 31.3.2011 

 
■1510 

Yang pertama sekali tentang Pengurusan Polis - 020100.  Di sini saya ingin 
bertanya tentang tempoh dan jangka waktu latihan bagi pengambilan anggota baru. Dahulu 
kita difahamkan masanya ialah enam bulan dan sekarang dikurangkan kepada tiga bulan. 
Persoalannya, adakah cukup tempoh waktu tiga bulan itu untuk melahirkan seorang 
anggota yang benar-benar berwibawa dan mendapat segala kelengkapan fizikal dan mental 
mereka dan SOP mereka yang paling penting.   

Ini berikutan daripada berlakunya beberapa insiden yang menjadi, dengan izin, 
public outcry tentang isu berlakunya tembakan ataupun pelepasan tembakan senjata yang 
dikatakan tidak munasabah. Trigger free sebagai contoh, dengan izin. Juga kita melihat 
beberapa isu yang menjadi persoalan dan pertikaian dalam masyarakat.   

Saya pernah mengadakan perbincangan ini dengan beberapa konduktor ataupun 
guru-guru dalam latihan polis ini. Mereka memang bersetuju sekiranya tempoh waktu itu 
dikaji semula dengan serius oleh pihak kementerian kerana tempoh waktu tiga bulan kalau 
hanya dengan alasan untuk menjimatkan perbelanjaan dengan kita hendak swap ataupun 
kita hendak memendekkan jangka waktu latihan dan modul-modul penting ini, ini sangat 
besar kesannya terhadap anggota-anggota yang diberikan latihan tersebut. Jadi, ini mesti 
difikirkan secara serius oleh pihak kementerian supaya anggota ini diberi latihan yang 
secukupnya demi kita melahirkan anggota-anggota yang benar-benar cekap, efisien dan 
dapat memenuhi SOP yang diharapkan dalam tugas mereka nanti. 

Yang kedua, saya ingin memberi persoalan tentang perkara 020200 - Logistik dan 
juga tentang 050000 - Pertahanan Awam. Apa sebenarnya objektif penting Pertahanan 
Awam ini? Kita ada pasukan SMART, kita ada Pertahanan Awam dan kita ada polis itu 
sendiri. Jadi, kadang-kadang dalam beberapa peristiwa ataupun beberapa kejadian kita pun 
tidak nampak akan peranan Pertahanan Awam ini kecualilah berlaku bencana besar seperti 
banjir, seperti dahulu ada runtuhan Highland Towers ataupun ada kejadian-kejadian 
kecemasan yang lain tetapi apakah sebenarnya fungsi Pertahanan Awam ini.  

Saya rasa dalam konteks kita berhadapan dengan cabaran semasa dalam jadual 
ataupun kita melihat ataupun iklim ataupun cuaca yang tidak menentu, hari ini saya 
menerima panggilan telefon daripada sahabat di Perlis, banjir satu negeri lagi yang 
sepatutnya pada waktu ini bukan musim banjir tetapi berlaku banjir gelombang yang kedua.   

Ini merupakan fenomena alam luar jangkaan yang saya rasa memerlukan latihan 
yang lebih efisien, skill yang lebih mantap untuk kita menghadapi pelbagai kemungkinan 
dan kajian terbaru, kalau betul tetapi masih lagi dalam bentuk kajian, bila berlakunya 
beberapa siri gempa bumi yang dahsyat seperti di Acheh kemudian berlaku di New 
Zealand, di Christchurch dan baru-baru ini di Jepun. Dikatakan tetapi belum lagi dalam 
bentuk yang ada bukti yang empirikal tetapi telah ada awal kajian menunjukkan bahawa 
plak bumi ini telah beralih dan Malaysia semakin hampir dengan Lingkaran Api.   

Ini sudah barang pasti kalau betul ia memerlukan satu lagi latihan persediaan yang 
lebih ke hadapan, yang lebih canggih untuk kita menghadapi keadaan-keadaan yang 
seperti ini. Jepun itu sendiri pun yang paling canggih teknologinya, yang paling cekap 
pasukan penyelamatnya hingga dia berupaya menghantar pasukannya dalam banyak 
kejadian gempa bumi ataupun tanah runtuh yang besar di dunia ini dengan struktur 
bangunan yang telah pun mengambil kira tentang gempa bumi pun mengalami satu 
keadaan yang sebegitu dahsyat. Apatah lagi kita di Malaysia ini yang belum pernah ada 
pengalaman itu, adakah kita bersedia untuk menjadikan pertahanan awam negara kita ini 
dibekalkan dengan pengalaman, dengan skills, dengan latihan-latihan yang lebih ke 
hadapan pada masa akan datang.   

Kemudian Tuan Pengerusi, tentang 070000 - Pendaftaran Negara. Baik, kita 
terima banyak laporan dan ada satu laporan polis yang telah dibuat di Balai Polis Salak 
Tinggi yang menyaksikan Jabatan Pendaftaran Negara melakukan operasi luar waktu, 
bukan di pejabat pendaftaran tetapi melakukan pendaftaran di balai orang ramai ataupun di 
suatu kediaman yang tertentu, di luar waktu pejabat dengan memberikan kad pengenalan 
kepada orang-orang yang sangat disyaki sama ada mereka ini daripada mana datangnya.   



#1510. Yang pertama sekali tentang Pengurusan Polis- 020100. Di sini saya ingin bertanya tentang tempoh dan jangka waktu latihan bagi pengambilan anggota baru. Dahulu kita difahamkan masanya ialah enam bulan dan sekarang dikurangkan kepada tiga bulan. Persoalannya, adakah cukup tempoh waktu tiga bulan itu untuk melahirkan seorang anggota yang benar-benar berwibawa dan mendapat segala kelengkapan fizikal dan mental mereka dan SOP mereka yang paling penting. Ini berikutan daripada berlakunya beberapa insiden yang menjadi, dengan izin, public outcry tentang isu berlakunya tembakan ataupun pelepasan tembakan senjata yang dikatakan tidak munasabah. Trigger free sebagai contoh, dengan izin. Juga kita melihat beberapa isu yang menjadi persoalan dan pertikaian dalam masyarakat. Saya pernah mengadakan perbincangan ini dengan beberapa konduktor ataupun guru-guru dalam latihan polis ini. Mereka memang bersetuju sekiranya tempoh waktu itu dikaji semula dengan serius oleh pihak kementerian kerana tempoh waktu tiga bulan kalau hanya dengan alasan untuk menjimatkan perbelanjaan dengan kita hendak swap ataupun kita hendak memendekkan jangka waktu latihan dan modul-modul penting ini, ini sangat besar kesannya terhadap anggota-anggota yang diberikan latihan tersebut. Jadi, ini mesti difikirkan secara serius oleh pihak kementerian supaya anggota ini diberi latihan yang secukupnya demi kita melahirkan anggota-anggota yang benar-benar cekap, efisien dan dapat memenuhi SOP yang diharapkan dalam tugas mereka nanti. Yang kedua, saya ingin memberi persoalan tentang perkara 020200- Logistik dan juga tentang 050000- Pertahanan Awam. Apa sebenarnya objektif penting Pertahanan Awam ini? Kita ada pasukan SMART, kita ada Pertahanan Awam dan kita ada polis itu sendiri. Jadi, kadang-kadang dalam beberapa peristiwa ataupun beberapa kejadian kita pun tidak nampak akan peranan Pertahanan Awam ini kecualilah berlaku bencana besar seperti banjir, seperti dahulu ada runtuhan Highland Towers ataupun ada kejadian-kejadian kecemasan yang lain tetapi apakah sebenarnya fungsi Pertahanan Awam ini. Saya rasa dalam konteks kita berhadapan dengan cabaran semasa dalam jadual ataupun kita melihat ataupun iklim ataupun cuaca yang tidak menentu, hari ini saya menerima panggilan telefon daripada sahabat di Perlis, banjir satu negeri lagi yang sepatutnya pada waktu ini bukan musim banjir tetapi berlaku banjir gelombang yang kedua. Ini merupakan fenomena alam luar jangkaan yang saya rasa memerlukan latihan yang lebih efisien, skill yang lebih mantap untuk kita menghadapi pelbagai kemungkinan dan kajian terbaru, kalau betul tetapi masih lagi dalam bentuk kajian, bila berlakunya beberapa siri gempa bumi yang dahsyat seperti di Acheh kemudian berlaku di New Zealand, di Christchurch dan baru-baru ini di Jepun. Dikatakan tetapi belum lagi dalam bentuk yang ada bukti yang empirikal tetapi telah ada awal kajian menunjukkan bahawa plak bumi ini telah beralih dan Malaysia semakin hampir dengan Lingkaran Api. Ini sudah barang pasti kalau betul ia memerlukan satu lagi latihan persediaan yang lebih ke hadapan, yang lebih canggih untuk kita menghadapi keadaan-keadaan yang seperti ini. Jepun itu sendiri pun yang paling canggih teknologinya, yang paling cekap pasukan penyelamatnya hingga dia berupaya menghantar pasukannya dalam banyak kejadian gempa bumi ataupun tanah runtuh yang besar di dunia ini dengan struktur bangunan yang telah pun mengambil kira tentang gempa bumi pun mengalami satu keadaan yang sebegitu dahsyat. Apatah lagi kita di Malaysia ini yang belum pernah ada pengalaman itu, adakah kita bersedia untuk menjadikan pertahanan awam negara kita ini dibekalkan dengan pengalaman, dengan skills, dengan latihan-latihan yang lebih ke hadapan pada masa akan datang. Kemudian Tuan Pengerusi, tentang 070000- Pendaftaran Negara. Baik, kita terima banyak laporan dan ada satu laporan polis yang telah dibuat di Balai Polis Salak Tinggi yang menyaksikan Jabatan Pendaftaran Negara melakukan operasi luar waktu, bukan di pejabat pendaftaran tetapi melakukan pendaftaran di balai orang ramai ataupun di suatu kediaman yang tertentu, di luar waktu pejabat dengan memberikan kad pengenalan kepada orang-orang yang sangat disyaki sama ada mereka ini daripada mana datangnya.